Anne Hytta - musiker og komponist

Anne Hytta fra Sauland i Telemark, bosatt i Oslo, er prisbelønt hardingfelespiller og komponist som arbeider både med det tradisjonelle folkemusikkrepertoaret og med nyskrevet musikk. De smidige linjeføringene i vår gamle tradisjonsmusikk er utgangspunktet hennes i alt musikalsk arbeid. Som frilansende musiker er hun involvert i en rekke ulike prosjekter, fra middelaldermusikk til improvisasjonsmusikk, fra solo til større ensembler.

Hun gav nylig ut kammermusikk-albumet *BRIGDE* med Telemark Kammerorkester med egenskrevet musikk for solo hardingfele til gode kritikker.

Som 11-åring begynte Anne Hytta i hardingfelelære hos spelemannen Einar Løndal (1914-1006) fra Tuddal i Telemark. Han kom fra en familie av spelemenn i mange generasjoner, og faren Svein forma ut slåtter i egen stil, seinere kalt *Løndalspel*, som på mange måter er det musikalske morsmålet til Hytta.

Priser:

2006: Folkelarm-prisen for beste soloplate med *dag, kveld natt* på ta:lik

2011: Folkelarm-prisen for beste soloplate med *Soli* med Teigland/Bjørset på ta:lik

2015: Spellemannprisen i åpen klasse for *short stories* med Slagr på Ozella Music

2017: Folkelarm-prisen for beste soloplate med *dag, kveld natt* på ta:lik

2017: Spellemannprisen i folkemusikk for soloplata *Strimur* på ta:lik

2018: Årets folkemusiker

2022: Folkelarm-prisen for beste plate tradisjonelt samspel med *Hitterdal* på ta:lik

2022: Spellemannprisen i samtidsmusikk for plata *UNAMNA* på Simax Classics

*Folkemusikeren og komponisten Anne Hytta fortsetter å imponere, og ikke minst overraske, med sin målbevisste nyskapende søken, blant annet etter hardingfelas innerste vesen.*

Svein Andersen, Aftenposten